Vispārējās tiesas (sestā palāta) 2012. gada 20. septembra spriedums – Ungārija/Komisija
(lieta T-89/10)
Struktūrfondi – Finanšu atbalsts – Autostrādes M43 posms starp Segedu un Mako – PVN – Neattaisnoti izdevumi
1.                     Ekonomiskā, sociālā un teritoriālā kohēzija – Strukturālā palīdzība – Savienības finansējums – Pieļaujamie izdevumi – Neatlīdzināms
pievienotās vērtības nodoklis – Jēdziens, kas noskaidrojams atbilstoši nevis valsts tiesībām, bet regulām konkrēti par katru
fondu – Jēdziens, kas norāda uz atbalsta saņēmēja tiesībām šo nodokli atskaitīt (Padomes Regulu Nr. 1083/2006 56. panta 4. punkts
un Nr. 1084/2006 3. panta e) punkts) (sal. ar 36.–40. un 50.–55. punktu)
2.                     Eiropas Savienības tiesības – Teksti dažādās valodās – Vienveidīga interpretācija – Valodu versiju atšķirības – Attiecīgā
tiesību akta vispārējā sistēma un mērķis kā atskaites punkti (sal. ar 43. un 44. punktu)
Priekšmets
Prasība atcelt Komisijas 2009. gada 14. decembra lēmumu par mērķim “Konverģence” atbilstošajā rīcības programmā “Satiksme”
ietilpstošo lielprojektu ar nosaukumu “Autostrādes M43 posms starp Segedu un Mako”, kuram paredzēts sniegt Eiropas Savienības
strukturālo atbalstu ar Eiropas Reģionālās attīstības fonda (ERAF) un Kohēzijas fonda starpniecību (CCI 2008HU161PR016)
Rezolutīvā daļa:
1)
prasību noraidīt;
2)
Ungārija atlīdzina tiesāšanās izdevumus.